16મી મેના રોજ જ્યારે લોકસભા ચૂંટણીના પરિણામો આવ્યા અને ભાજપે દેશભરમાં સ્પષ્ટ બહુમતિ મેળવી ત્યાર બાદ નરેન્દ્ર મોદી પહેલા વડોદરા ગયા હતા. વડોદરાએ તેમને 570128ની સરસાઇથી જીતાડ્યા હતા, જનતાએ જે વિશ્વાસ તેમના પર મુક્યો છે, તેનો આભાર પ્રગટ કરવા તેમણે તેમની વિજય રેલીની પહેલી સભા વડોદરામાં કરી હતી. વડોદરા જઇને તેમણે માત્ર જનતાનો આભાર જ નહોતો માન્યો પરંતુ ત્યાં જઇને તેમણે એ વચન પણ આપ્યું હતું કે જ્યારે પણ વડોદરાને તેમની જરૂર હશે ત્યારે તેઓ વડોદરા માટે ઉપસ્થિત રહેશે.